Odense Adresse-Contoirs Efterretninger, 1845-12-27
Hs. Majestæt er allerede i fuld Virksomhed Kl. 67 om Morgenen, og selv under de korte Recreations=Promenader, som han et Par Timer senere, i Dronningens og Prindsens Selskab foretager i Slotshaven, den saakaldte "Logard, seer Man ham ofte modtage Bønskrifter eller Ansøgninger af Bønder og Folk af den lavere Classe, som enten af Veneration eller Ukyndighed ikke driste sig til at anmelde sig ved de saagodtsom daglige Audientser paa Slottet; her under Guds frie Himmel, hvor Hoffets Glands og Pomp ikke omgiver den milde og menneskekjærlige Monark, hvor Man uden andre Vidner end hans ædle Dronning og den elskværdige Fyrstinde, snarere i Regenten seer en Fader og en deeltagende Ven end en mægtig Monark, her flyder Tungen friere, her frygter den simple og fattige Mand ikke for at træde frem for sin Konge og han veed, at Kong Oscar endnu aldrig har tilsluttet sit Øre eller sin Haand for selv den ringeste af hans Undersaatter. Ja, den Tillidsfuldhed og de Forhaabninger, hvormed Man nu seer op til Tronen er saa almeen, at Man stundom, naar en eller anden gammel Forfatning eller en Authoritet kan komme for Skade at støde an mod selv den Enkeltes Jnteresse eller Anskuelser, hører ham trøste sig med, at om, blot Kong Oscar havde Underretning derom, saa var det nok anderledes. Kun faa Stater veed jeg at nævne, hvor Regjeringen nyder og fortjener en saa udstrakt Tillid og Hengivenhed som her og i Norge. Kronens i sig selv tunge Byrde bliver derved lettet og Parti, eller Kasteoppositionen skal vige for den almene Stemme, som med Grund udtaler sig for Visheden om at vor Regjering vil det Rette og Sande. J Hr. Barfods nys udkomne Skandinavisk Folkekalender" læses en Artikkel med Overskrift Naadens Overflødighed", hvori der findes følgende morsomme statistiske Sammenstilling af de under Hs. Majestæt vor regierende Konge uddeelte Titler og Naadestegn "Sammenlægger Man samtlige de 1142, som ere benaadede med Ordener, de 128 som ere benaadede med Titler, og de 32, som ere benaadede med Rang uden Titel, - bliver Beløbet 2456, Hs. Majestæt, vor allernaadigste Konge, Kong Christian den 8de, har altsaa gjennem hele sin Regjeringstid, den ene Dag med den anden, iblandt sine kjære og troe Undersaatter udfundet over 1 1/2 daglig, som fortjente en særegen, hædrende Udmærkelse (i hver 100 Dage lidt over 115 1/2), eller een Person af hver 460, mandlige Undersaatter. Men tage vi de mere almindelige Benaadninger, da har Kongen i hele sin Regjeringstid, hver syvende Maaned udnævnt (titulair) en Geheimeconferensraad og en Overauditeur; hver sjette Maaned en Jagtjunker, en Jægermester og en Professor; hver femte Maaned en Oberst; hver fjerde Maaned en Agent, en Bataillonschirurg, en Hofjægermester og en Cancellisecretair, hver tredie Maaned en Conferentsraad, en Consistorialraad, en Krigsraad, en Premierlieutenant, en Ritmester, 1 1/2 Oberstlieutenant og 1 1/2 Krigsassessor, hver anden Maaned en Kammerrassessor, 1 2 Storkors af Dannebrog, 1 1/2 Major, halvanden Hofjunker og 1 1/2 Capitain, hver Maaned 1 1/2 Etatsraad samt 1 1/2 Kammerjunker; hver femogtyvende Dag en Cancelliraad; hver nittende Dag en Kammerherre, hver attende Dag en Commandeur af Dannebrog; hver syttende Dag en Kammerraad; hver trettende Dag en Justitsraad; hver femte Dag en Dannebrogsmand og hver fjerde Dag en Ridder af Dannebrog.